ai4bharat/Pralekha huggingface dataset:
بندرگاہوں، جہاز رانی اور آبی راستوں کی وزارت
مرکزی وزیر جناب سربانند سونووال نے گوا کے پنجی میں انڈیا انٹرنیشنل سائنس فیسٹیول 2021 میں شرکت کی
سائنس و ٹیکنالوجی کے ذریعے اپنی صلاحیتوں کو بروئے کار لانے اور بھارت کو مضبوط کرنے پر زور دیا
سائنسی ترقی کے ساتھ ساتھ ہمیں آلودگی سے پاک بھارت کی تعمیر کا بھی عہد کرنا ہوگا
بندرگاہوں، جہاز رانی اور آبی گزرگاہوں، اور آیوش کے مرکزی وزیر جناب سربانند سونووال نے آج گوا کے پنجی میں انڈیا انٹرنیشنل سائنس فیسٹیول  2021 میں شرکت کی۔ آئی آئی ایس ایف ایک سالانہ پروگرام ہے جو پوری دنیا سے طلباء، عوام، محققین، انوویٹرز اور فنکاروں کو ایک ساتھ جمع ہونے کے لیے ملک میں سب سے بڑا پلیٹ فارم تصور کیا جاتا ہے۔ آئی آئی ایس ایف 2021 وگیان بھارتی کے اشتراک سے، ایم او ای ایس، محکمہ سائنس و ٹیکنالوجی، محکمہ بائیو ٹیکنالوجی، سائنسی اور صنعتی تحقیق کی کونسل کے ذریعے مشترکہ طور پر منعقد کیا جا رہا ہے۔
پروگرام کی افتتاحی تقریب میں، حال ہی میں وفات پانے والے چیف آف ڈیفنس اسٹاف جنرل بپن راوت کو خراج عقیدت پیش کیا گیا اور ان کے لیے خاموشی کے ساتھ دعائیں کی گئیں۔ مرکزی وزیر نے آئی آئی ایس ایف میں متعدد اسٹالوں کا دورہ کیا، اور وہاں موجود طلباء سے گفتگو کی۔ گوا کے وزیر اعلیٰ ڈاکٹر پرمود ساونت، مرکزی وزیر مملکت ڈاکٹر جتیندر سنگھ، جناب شری پد نائک اور متعدد شخصیات بھی اس موقع پر موجود تھیں۔
اس موقع پر بولتے ہوئے، جناب سونووال نے وزیر اعظم نریندر مودی کی قیادت میں سائنس و ٹیکنالوجی کے شعبہ میں تیزی سے ہونے والی ترقی کو نمایاں کیا۔ انہوں نے کہا، آتم نربھر بھارت کی وزیر اعظم کی اپیل نے ملک کے ہر شہری کو جوڑنے کا کام کیا ہے۔ بھارت میں کووڈ-19 ٹیکہ کاری پروگرام کی زبردست کامیابی، آتم نربھر بھارت کی کامیابی کا ثبوت ہے۔ وزیر موصوف نے کہا کہ یہ سائنس، سائنس دانوں اور انسانی اقدار کی جیت ہے۔
وزیر موصوف نے بھارت میں سائنس و ٹیکنالوجی کے فروغ، خاص کر طلباء برادری کے درمیان اس کے فروغ میں وزیر مملکت ڈاکٹر جتیندر سنگھ کے رول کی ستائش کی۔ انہوں نے گوا کی تیز رفتار ترقی کے لیے وہاں کے وزیر اعلیٰ ڈاکٹر پرمود ساوت کے رول کی بھی ستائش کی۔ عالمی سطح پر آیوش کی بڑھتی ہوئی مقبولیت پر بولتے ہوئے، مرکزی وزیر نے کہا کہ سائنس داں ہندوستان کے قدیم روایتی طبی نظام کی توثیق کے لیے نئے مطالعات کر رہے ہیں۔ آج، آیوش کا عالمی بازار کے 18 بلین ڈالر سے بھی زیادہ کے کاروبارہ پر قبضہ ہے۔
وزیر موصوف نے مزید کہا کہ حکومت سمندروں کے وسائل کی دریافت کے لیے متعدد قدم اٹھا رہی ہے۔ سائنس کی ترقی کے ساتھ ساتھ ہمیں آلودگی سے پاک بھارت کی تعمیر کے لیے بھی عہد کرنا ہوگا۔
زراعت اور کاشتکاروں کی فلاح و بہبود کی وزارت
پی ایم ایف بی وائی کے تحت پریمیم سبسڈی میں مرکزی حصہ
نئی دہلی:17 دسمبر،2021۔حکومت نے حال ہی میں پردھان منتری فصل بیمہ یوجنا  کو خریف 2020 سے نافذ کیا ہے اور مرکزی اور ریاستی حکومتوں کے درمیان شمال مشرقی ریاستوں کے لیے پریمیم سبسڈی شیئرنگ پیٹرن کو 50:50 سے 90:10 تک تبدیل کیا ہے۔ باقی ریاستوں/ مرکز کے زیر انتظام علاقوں کا پریمیم شیئرنگ پیٹرن 50:50 ہے اور اسکیم کے دیگر دفعات کے ساتھ مشروط ہے۔
مزید برآں اسکیم کی اصلاح شدہ آپریشنل گائیڈ لائنز میں مرکز اور متعلقہ ریاستی حکومت کے ذریعے اپنے بجٹ سے اسکیم کی بہتر فراہمی کے لیے بنیادی ڈھانچے اور ٹیکنالوجی کو مضبوط بنانے کے لیے کل بجٹ کے 3 فیصد کے حساب سے مختص انتظامی اخراجات کے لیے ایک انتظام کیا گیا ہے۔
مزید برآں مرکزی حکومت ریاستوں کو انٹرنیٹ ڈیٹا چارجز کے ساتھ سمارٹ فون کی خریداری کی لاگت کا 50 فیصد فراہم کر رہی ہے تاکہ وہ جیو کوڈڈ اور ٹائم اسٹیمپڈ ڈیٹا کے ساتھ نیشنل کراپ انشورنس پورٹل  پر کراپ کٹنگ تجربات  ڈیٹا کی رپورٹنگ کے لیے سی سی ای ایگری ایپ کے استعمال کی ترغیب دیں۔ بڑی فصلوں کے لیے گاؤں/ گاؤں پنچایت کی سطح پر اس اسکیم کو نافذ کرنے والی ریاستیں بھی فصل کاٹنے کے تجربات  کے بڑھتے ہوئے اخراجات کے 50 فیصد واپسی کی حقدار ہیں۔ متعلقہ ریاستی حکومتوں کی جانب سے تجویز موصول ہونے پر بہتر ٹیکنالوجی کے استعمال پر 50 فیصد اخراجات کا اشتراک کرنے کا بھی انتظام کیا گیا ہے۔ مرکزی حکومت پبلک پرائیویٹ پارٹنرشپ  موڈ پر آٹومیٹک ویدر سٹیشنز/ آٹومیٹک رینگیجز نیٹ ورک کے قیام کے لیے عمل آوری کرنے والی ریاستوں کو 50 فیصد وابستگی گیپ فنڈنگ بھی فراہم کر رہی ہے۔
یہ اطلاع زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک سوال کے تحریری جواب میں دی۔
----------------------
ش ح۔م ع۔ ع ن
U NO: 14444
(Visitor Counter : 100
شمال مشرقی ریاستوں کی ترقی کی وزارت
شمال مشرقی خطے میں انسانی ترقی کا انڈیکس 
حکومت ِ ہند نے شمال مشرقی خطے کی ترقی کو اعلیٰ ترجیح دی ہے ۔ مجموعی طور پر، 55 غیر مستثنیٰ مرکزی وزارتوں/محکموں کو اپنی مجموعی بجٹ سپورٹ  کا کم از کم 10 فی صد مرکزی سیکٹر اور شمال مشرقی علاقہ  میں مرکزی اسپانسر شدہ اسکیموں کے لئے خرچ کرنے کا پابند کیا گیا ہے۔ مرکزی حکومت کی وزارتوں/محکموں نے شمال مشرقی خطے کی ترقی کے لئے 15-2014 ء سے 22-2021 ء تک 10 فی صد جی بی ایس کے تحت 3,36,640.97 کروڑ روپئے خرچ کئے ہیں۔ اس میں 22-2021 ء میں این ای آر میں مرکزی وزارتوں/ محکموں کے ذریعے 10 فی صد جی بی ایس کے اخراجات 70,874.32 کروڑ روپئے تھے۔ 23-2022 ء میں این ای آر میں مرکزی وزارتوں/محکموں کے ذریعے 10 فی صد جی بی ایس اخراجات کے لئے بجٹ کا تخمینہ 76,040.07 کروڑ روپئے ہے۔
تاہم، نیتی آیوگ کے اشتراک سے شمال مشرقی خطہ کی ترقی کی وزارت  نے جامع این ای آر ڈسٹرکٹ ایس ڈی جی  انڈیکس تیار کیا ہے۔ این ای آر ڈسٹرکٹ ایس ڈی جی انڈیکس  ترقی کے سماجی، انسانی، اقتصادی، بنیادی ڈھانچے اور ماحولیاتی جہتوں پر 8 این ای ریاستوں کے اضلاع کی پیمائش اور درجہ بندی کرتا ہے۔ یہ پہلا موقع ہے کہ بھارت میں ضلعی سطح پر یہ انڈیکس تیار کیا گیا ہے۔ این ای آر ڈسٹرکٹ ایس ڈی جی انڈیکس نہ صرف کوششوں، کامیابیوں کی قریب سے نگرانی کرنے اور خطے میں اہم خلا کو اجاگر کرنے کا ایک ٹول ہے، بلکہ مرکزی اور ریاستی حکومتوں کی طرف سے طے کئے گئے اہداف میں ترقیاتی اقدامات کو بڑھانے کے لئے ایک مفید محرک کے طور پر بھی مدد کرتا ہے۔
مذکورہ معلومات شمال مشرقی خطہ کی ترقی کے وزیر جناب جی کشن ریڈی نے آج راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 7910
(Visitor Counter : 90
ماحولیات، جنگلات اور موسمیاتی تبدیلی کی وزارت
جناب بھوپیندر یادو کا کہنا ہے کہ ہندوستان نہ صرف گھریلو محاذ پر آگے بڑھ رہا ہے بلکہ ماحولیاتی تبدیلیوں سے نمٹنے کے لیے مختلف بین الاقوامی اتحاد شروع کرکے بین الاقوامی سطح پر بھی مثالیں قائم کر رہا ہے
ماحولیات، جنگلات اور موسمیاتی تبدیلی اور محنت و روزگار کے مرکزی وزیر بھوپیندر یادو نے کہا ہے کہ ہندوستان نہ صرف گھریلو محاذ پر آگے بڑھ رہا ہے بلکہ بین الاقوامی سولر الائنس ، کولیشن فار ڈیزاسٹر , لچکدار انفراسٹرکچر اور لیڈرشپ گروپ فار انڈسٹری ٹرانزیشن  جیسے بین الاقوامی اتحاد شروع کرکےماحولیاتی تبدیلی کا مقابلہ کرنے کے لیے بین الاقوامی سطح پر بھی مثالیں قائم کر رہا ہے۔
لکھنؤ میں نیشنل کلائمیٹ کنکلیو 2023 کے افتتاحی اجلاس سے خطاب کرتے ہوئے، اتر پردیش جناب یادو نے مختلف اقدامات کا خاکہ پیش کیا جو ہندوستان نے موسمیاتی میدان میں شروع کیے ہیں اور مرکزی بجٹ 2023-24 میں سبز ترقی پر توجہ مرکوز کی ہے۔ انہوں نے اس کانکلیو میں گرین کلائمیٹ فنڈ  ٹیم کی موجودگی کا اعتراف کیا اور تمام شرکاء سے درخواست کی کہ وہ جی سی ایف کے طریقہ کار کے بارے میں گہری سمجھ حاصل کریں اور ماحولیات اورآب و ہوا پر ٹھوس منصوبے تیار کریں۔ انہوں نے پائیدار طرز زندگی کی حوصلہ افزائی کے لیے موسمیاتی تبدیلی کے مسائل پر نوجوانوں کو مثبت اور فعال طور پر شامل کرنے کی اہمیت پر بھی زور دیا۔
ریاست اترپردیش کے وزیر اعلٰی جناب یوگی آدتیہ ناتھ نے کہا کہ قدیم زمانے سے تحفظ اور انتظامی طرز عمل ہندوستان کی ثقافتی اقدار کا حصہ رہے ہیں، جو ہمدردی اور بقائے باہمی کی حوصلہ افزائی کرتے ہیں اور اس بات پر روشنی ڈالی کہ موسمیاتی تبدیلی آج سب سے بڑا چیلنج ہے اور اس کا اثر دنیا میں بھی دیکھا جا رہا ہے۔انہوں نے مزید کہا کہ ان چیلنجوں کے درمیان ہمیں بھی راستہ تلاش کرنا ہوگا۔ انہوں نے ریاست اتر پردیش کی طرف سے لاگو کئے جانے والے کئی کامیاب پروجیکٹوں پر بھی روشنی ڈالی۔
محترمہ لینا نندن، سکریٹری ماحولیات نے اس بات پر روشنی ڈالی کہ موسمیاتی فنانس کے دائرہ کار، پیمانے اور رفتار کو کافی بڑھنا ہوگا۔ ایک ابھرتی ہوئی ترقی پذیر معیشت کے طور پر جہاں پر امید افزا آب و ہوا کے منصوبے موجود ہیں، کمیونٹی کی سطح سمیت مختلف سطحوں پر مواقع موجود ہیں، انہوں نے کہا کہ ہم توقع کرتے ہیں کہ جی سی ایف بھی موسمیاتی اقدامات کے لیے ہماری تیاری کے مطابق جواب دیتا ہے۔
ڈاکٹر ارون کمار سکسینہ، وزیر مملکت، محکمہ ماحولیات، جنگلات اور موسمیاتی تبدیلی، حکومت ہند اس موقع پر اتر پردیش کی اور محترمہ کیرولینا فوینٹس، ڈائریکٹر، گرین کلائمیٹ فنڈ بھی موجود تھیں۔
یہ کانفرنس کوپ-26 میں وزیر اعظم جناب نریندر مودی کی طرف سے اعلان کردہ بہتر آب و ہوا کی کارروائی کے خطوط پر موسمیاتی کارروائی کو تیز کرنے کی جاری کوششوں کا حصہ ہے۔ اس کانفرنس کو ’’لایف - طرز زندگی برائے ماحولیات‘‘ کے بارے میں زیادہ سے زیادہ آگاہی پیدا کرنے کے لیے بھی ڈیزائن کیا گیا ہے۔
اس کا مقصد ہندوستان کی ریاستوں/ مرکز کے زیر انتظام علاقوں کے عہدیداروں کو ایک چھت کے نیچے لانا تھا تاکہ آب و ہوا کے میدان میں درپیش چیلنجوں/مسائل پر توجہ مرکوز کی جا سکے اور اسٹیک ہولڈرز کا ایک متحرک نیٹ ورک بنانے کے ساتھ ساتھ مقامی سطح پر اختراعی حل تلاش کیا جا سکے جو ایک دوسرے کے ساتھ رابطے میں رہیں گے۔ کراس کٹنگ تھیمز جیسے رسک گورننس، ٹیکنالوجیز اور اختراعات کے ساتھ ساتھ ملکی اور بین الاقوامی موسمیاتی فنانس۔
ریلوے کی وزارت
لاک ڈاؤن کے دوران مال بردار ریل گاڑیوں کا نقل و حمل
نئی دہلی 05 فروری 2021:دستیاب معلومات کے مطابق ، لاک ڈاؤن اور کووڈ 19 کے دوران چلائی جانے والی سامان بردار ریل گاڑیوں / پارسل لی جانے والی ٹرینوں / مال بردار کیریروں کی تعداد حسب ذیل رہی:
|
|
وقت کی مدت
|
|
سامان سے بھری ہوئی ٹرینوں کی تعداد
|
|
پارسل ٹرینوں کی کل تعداد 
|
|
لاک ڈاؤن کے دوران

|
|
53585
|
|
3826
|
|
25.03.2020 سے 27.01.2021 تک
|
|
318142
|
|
8899
لاک ڈاؤن کے دوران یعنی 25.03.2020 سے 31.05.2020 تک کوئی خصوصی کسان ٹرین نہیں چلائی گئی۔ بہر حال 7 اگست 2020 سے 29 جنوری 2021 تک مختلف راستوں پر 181 خصوصی کسان ٹرینیں چلائی گئیں۔
یہ معلومات ریلوے، صنعت و تجارت، امور صارفین اور فوڈ اینڈ پبلک ڈسٹری بیوشن کے وزیر جناب پیوش گوئل نے آج راجیہ سبھا میں ایک سوال کے تحریری جواب میں فراہم کیں۔
وزیراعظم کا دفتر
وزارت دفاع نے ہندوستانی بحریہ کے لیے آئندہ پیڑھی کے زمرے کے ساحلی سمندر سے دور گشت کرنے والے 11جہازوں اور آئندہ پیڑھی کے میزائل کو لے جانےوالے چھ جہازوں کی خریداری کے لئے ہندوستانی شپ یارڈز کے ساتھ 19,600 کروڑ روپے کے معاہدوں پر دستخط کیے
وزیراعظم کا کہنا ہے کہ اس سے ہندوستانی بحریہ مضبوط ہوگی اورآتم نربربھارت کے ہمارے مقصد میں رفتار بڑھے گی
رکھشا منتری کے دفتر نے ایک ٹویٹ میں بتایا کہ وزارت دفاع نے 30 مارچ 2023 کو آئندہ پیڑھی کے زمرے کے ساحلی سمندروں سے دور گشت کرنے والے 11 بحری جہازوں اورآئندہ پیڑھی کے میزائل لے جانے والے 6 جہازوں کی خریداری کے لئے ہندوستانی شپ یارڈز کے ساتھ 19,600 کروڑ روپے کے معاہدے پر دستخط کئے ہیں ۔
آر ایم او انڈیا کے ٹویٹ کے جواب میں، وزیر اعظم نے کہا:
’’اس سے ہندوستانی بحریہ مضبوط ہوگی اورآتم نربھرتا کے ہمارے مقصد کو ایک رفتار ملے گی۔‘‘
وزارت دفاع
آئی این ایس ترکش خلیج والوس نامیبیا میں
نئی دہلی،15ستمبر / افریقہ ، یوروپ اور روس میں ہندوستانی بحریہ کی تعیناتی کو جاری رکھتے ہوئے ہندوستانی بحریہ کے جہاز ترکش نے آج 15 ستمبر 2019 کو ایک سہ روزہ دورے کے لیے خلیج والوس نامیبیا میں پورٹ کال کی ہے۔ خلیج والوس میں آئی این ایس ترکش کی اس پورٹ کال سے نامیبیا کے ساتھ ہندوستان کے دوستانہ تعلقات اور کارروائی کے لیے اپنی رسائی، سمندری تحفظ اور دوست ممالک کے ساتھ اتحاد کے لیے ہندوستان کی عہد بندی کا پتہ چلتا ہے۔
آئی این ایس ترکش کیپٹن ستیش واسودیو کی کمان میں ہے اور یہ ہندوستانی بحریہ کا ایک جدید ترین جنگی جہاز ہے جس پر مختلف رینج تک مار کرنے والے ہتھیار اور سینسر نصب ہیں، جو کہ تینوں جہات سے پیدا ہونے والے خطرے کا مقابلہ کرنے کی صلاحیت رکھتے ہیں۔ یہ جہاز ہندوستانی بحریہ کے مغربی بیڑے کا ایک حصہ ہے اور ممبئی میں واقع مغربی بحریہ کی کمان کے فلیگ آفیسر کمانڈنگ ان چیف کی آپریشنل کمان میں ہے۔
اس دورے کے دوران جہاز کے کمانڈنگ آفیسر نامیبیا کی بحریہ کے سربراہ سمیت نامیبیا کے معززین اور سینئر ڈیفینس افسروں سے رسمی ملاقات کریں گے۔ دونوں ملکوں کی بحری افواج کے درمیان تعاون میں مزید اضافے کے لیے نامیبیا کی بحریہ کے ساتھ پروفیشنل بات چیت بھی کی جائے گی۔ اس کے علاوہ سماجی تقریبات، جہازوں کے دورے ، کھیل کود کی تقریبات اور ایک دوسرے کے بہترین طریقۂ کار کے تبادلوں کا بھی اہتمام کیا جائے گا۔
ہندوستان اور نامیبیا کے دوستانہ دو طرفہ تعلقات ہیں اور دونوں جمہوریت ، ترقی اور سیکولرزم کی مشترکہ اقدار پر عمل کرتے ہیں۔ دونوں ملکوں کے درمیان تعاون اور فوجی تبادلے کے لیے کئی دو طرفہ معاہدے کیے گئے ہیں۔ اپنے دفاعی تعاون کے ایک حصے کے طور پر گزشتہ برسوں میں ہندوستان نے مختلف فوجی اداروں میں بڑی تعداد میں نامیبیا کے فوجی افسروں کی تربیت کی ہے۔
‘‘دوستی کے پل’’ تیار کرنے اور دوست ممالک کے ساتھ بین الاقوامی تعاون کو مستحکم کرنے اور دنیا بھر میں سمندری تشویشات کو دور کرنے کے ہندوستانی بحریہ کے مشن کے ایک حصے کے طور پر ہندوستانی بحریہ کے جہازوں کو مستقلاً تعینات کیا جا رہا ہے۔ موجودہ دورے کا مقصد ہندوستان کی پرامن موجودگی اور دوست ممالک کے ساتھ اس کے اتحاد اور خصوصی طور پر ہندوستان اور نامیبیا کے درمیان موجودہ دوستانہ تعلقات کو مزید مستحکم کرنا ہے۔
۔۔۔۔۔۔۔۔۔۔۔۔۔۔۔۔
(م ن ۔ ا گ۔ م ت ح(
U-4164
(Visitor Counter : 38
وزیراعظم کا دفتر
وزیراعظم نے گجرات کے سابق وزیر جناب دیوانند بھائی سولنکی کے انتقال پر دُکھ کا اظہار کیا
نئیدہلی،17؍جولائی2021: وزیراعظم جناب نریندر مودی نے گجرات کے سابق وزیر جناب دیوانند بھائی سولنکی کے انتقال پر گہرے دُکھ کا اظہار کیا ہے۔
وزیراعظم اپنے ایک ٹوئٹ پیغام میں کہا ،’’گجرات کے سابق وزیر جناب دیوانند بھائی سولنکی کے انتقال پر میں بہت دُکھ میں ہوں۔ ان کے سماجی تعاون کو ہمیشہ یاد کیا جائے گا ۔ آنجہانی کی آتما کی شانتی کیلئے دعا کرتا ہوں اور دُکھ کی اس گھڑی میں اہل خانہ سے اظہار یکجہتی کرتا ہوں۔ اوم شانتی!‘‘
سماجی انصاف اور تفویض اختیارات کی وزارت
ملک میں ذات پات اور فرقہ پرستی سے نمٹنے کے لئے حکومت کی جانب سے کئے گئے اقدامات
نئی دہلی 9 مارچ2021: مرکزی حکومت ریاستی سرکاروں/ مرکزی انتظام والے علاقوں کی انتظامیہ کو ایسی بین ذات شادیوں کے لئے ترغیبات کی مد میں امداد دیتی ہے جہاں دونوں میں سے کوئی ایک زوج درج فہرست ذاتوں سے تعلق رکھتا ہو۔ اس کے علاوہ وہ زوجین جن کی سالانہ آمدنی پانچ لاکھ روپے تک ہے وہ ڈھائی لاکھ کی امدادی رقم کے لئے براہ راست رجوع کرسکتے ہیں جو انہیں بین ذات شادیوں کے ذریعہ سماجی یکجہتی کی ڈاکٹر امبیڈکر اسکیم کے تحت دی جائےگی۔ یہ اسکیم ڈاکٹر امبیڈکر فاؤنڈیشن نے 2014-15 کے دوران شروع کی تھی۔
امورداخلہ کی وزارت نے  2008 میں فرقہ وارانہ یگانگت کے لئے رہنما خطوط جاری کئے  ریاستی سرکاروں اور مرکزی انتطام کے علاقوں کی انتظامیہ کو وقتاً فوقتاً مناسب پیغامات اور ہدایات بھیجی گئیں ملک میں فرقہ وارانہ ہم آہنگی کو زک پہنچانے والی تنظیموں کی سرگرمیوں پر قانون کا نفاذ کرنے والی ایجنسیاں نظر رکھتی ہیں اور جہاں ضروری ہوتا ہے وہاں قانونی کارروئای کی جاتی ہے۔
سماجی انصاف اور تفویض اختیارات کے مرکزی وزیر مملکت جناب رتن لال کٹارین نے آج لوک سبھا میں ایک تحریری جواب میں یہ اطلاع دی۔
وزارت دفاع
بھارتی بحریہ نے وشاکھا پٹنم میں کوارنٹائن کیمپ  کی سہولت قائم کی
نئی دلّی، 19 مارچ / کورونا وائرس کا قومی سطح پر مل کر مقابلہ کرنے کی کوششوں کے ایک حصے کے طور پر بھارتی بحریہ نے کورونا وائرس سے متاثرہ ممالک سے آنے والے بھارتی شہریوں کے لئے ایسٹرن نیول کمانڈ  میں آئی این ایس وشاکھا پٹنم کے مقام پر ایک کوارنٹائن کیمپ  کی سہولت قائم کی ہے۔
تمام مناسب سہولیات اور دیگر انتظامات سے آراستہ یہ کیمپ تقریباً 200 لوگوں کو رکھنے کی صلاحیت کا حامل ہے۔ صحت اور خاندانی بہبود کی وزارت، حکومت ہند سے جاری پروٹو کول کے مطابق بحریہ کے عملے اور ایسٹرن نیول کمانڈ کے طبی ماہرین کے ذریعہ کووڈ۔ 19 سے متاثرہ ممالک سے لائے گئے ان افراد کی گہری نگرانی کی جائے گی تاکہ انہیں ایک دوسرے سے دور رکھنے کو یقینی بنایا جا سکے۔
احتیاطی تدابیر کے پیش نظر، ان لائے گئے افراد کو 14دن کے لئے الگ تھلگ رکھا جائے گا۔ ایسٹرن نیول کمانڈ، وائرس کو پھیلنے سے روکنے کے لئے اور متاثرہ ممالک سے لائے گئے ان افراد کی پیشگی احتیاطی دیکھ بھال کو یقینی بنائے کے لئے ریاستی اور ڈسٹرکٹ انتظامیہ کے صحت سے متعلق اہلکاروں کے ساتھ سرگرم تعاون کر رہا ہے۔
حکومت ہند کورونا وائرس کووڈ۔ 19 کی پھیل رہی وبا کا مقابلہ کرنے کے لئے تمام ضروری اقدامات کو یقینی بنا رہی ہے۔ بھارت کے عوام کے مثبت اور سرگرم تعاون کے باعث ہم ملک میں اس وائرس کو پھیلنے سے روکنے کے قابل ہو سکے ہیں۔
۔۔۔۔۔۔
U. 1325ٰ
(Visitor Counter : 66
کامرس اور صنعت کی وزارتہ
صنعت و تجارت کے وزیر جناب پیوش گوئل نے خدمات برآمدکاروں سے ملاقات کی
انھیں مسابقتی قواعد کو فروغ دینے، معیار پر توجہ مرکوز کرنے اور نئے منازل نیز نئی خدمات کی تلاش کرنے کے لئے متحرک کیا
خدمات کے شعبے سے برآمدات پر انحصار کو کم کرنے اور ملک کے اندر بڑے اور متنوع قسم کی ہنرمند افرادی قوت کو موقع دینے کی اپیل کی
نئی دہلی، 23/جون 2020 ۔ صنعت و تجارت کے مرکزی وزیر جناب پیوش گوئل نے آج ویڈیو کانفرنسنگ کے ذریعے ایک میٹنگ کی، جس میں سروسیز ایکسپورٹ پرموشن کونسل  کے عہدیداروں اور مختلف خدمات کے شعبوں کی نمائندگی کررہے حصص دار شامل ہوئے۔ حصص داروں نے میٹنگ کے دوران کووڈ-19 کی وبا، اس کے بعد ہوئے لاک ڈاؤن اور حال میں جاری اَن لاکنگ سے متعلق متعدد مشورے دیئے اور مطالبات پیش کیے۔ خدمات کا شعبہ ہندوستان کی بیرونی تجارت کے لئے اہم ہے۔ ریزرو بینک آف انڈیا کے اعداد و شمار سے ظاہر ہوتا ہے کہ اپریل 2020 میں خدمات کی برآمدات 125409 کروڑ روپئے کے برابر تھی جبکہ درآمدات 70907 کروڑ روپئے کے برابر تھی۔
مختلف مشوروں کے جواب میں جناب پیوش گوئل نے کہا کہ خدمات کے شعبے میں لامحدود امکانات ہیں، لیکن اس سے پوری طرح فائدہ نہیں اٹھایا جاسکا ہے۔ انھوں نے کہا کہ خدمات کے شعبے میں جو جزو  سب سے زیادہ کامیاب رہا ہے، وہ ہے اطلاعاتی ٹیکنالوجی اور متعلقہ خدمات اور یہ اپنی خود کی صلاحیتوں کے سبب بڑھی اور اس سے حکومت کی مدد کی زیادہ ضرورت نہیں پڑی، جس میں کئی بار نوکر شاہی کے تار اور کنٹرول بھی آجاتے ہیں۔ انھوں نے صنعتی دنیا سے مسابقتی قواعد کو فروغ دینے، معیار پر توجہ مرکوز کرنے، نیز نئے منازل اور نئی خدمات کی تلاش کرنے کی اپیل کی۔ وزیر موصوف نے کہا کہ حکومت کی بھی ترجیحات اور حدود ہیں۔ یہ مرکوز پالیسی جاتی مداخلت کرسکتی ہے، سیکٹر / صنعت کو اس کے دخولی مرحلے / اسٹارٹ اپ سطح میں مدد کرسکتی ہے، انھیں بڑھنے میں مدد دے سکتی ہے، غیرمناسب طور طریقوں پر قدغن لگاسکتی ہے، لیکن انھیں ہر وقت مدد دستیاب نہیں کراسکتی۔ انھوں نے شرکاء سے تعمیری اور مستقبل پر مرکوز مشورے دینے کو کہا۔ انھوں نے کہا کہ بیرون ملک واقع ہندوستانی مشنوں میں وہاں ہندوستانی برآمدات کی تلاش کرنے کے لئے مؤثر طریقے سے کام کرنا شروع کردیا ہے۔
وزیر موصوف نے خدمات کے شعبے کو کووڈ کے بحران کو ایک موقع کی شکل میں دیکھنے کی رغبت دلائی، نہ صرف کسی چیلنج کی شکل میں دیکھنے کی۔ انھوں نے کہا کہ کووڈ کے بعد دنیا الگ طرح کی ہوجائے گی، کیونکہ کام، تعلیم، تفریح، صحت وغیرہ کے لحاظ سے نئے اصول وضع ہورہے ہیں۔ کچھ مشوروں پر وزیر موصوف نے کہا کہ ٹیکسٹروں کو پہلے خود ہی سبھی حصص داروں سے بات کرکے اتفاق رائے قائم کرنا چاہئے۔ انھوں نے کہا کہ اس کی کوئی وجہ نہیں ہے کہ جب ہمارے پاس بڑی اور مختلف قسم کی ہنرمند افرادی قوت ہے تو خدمات کے شعبے میں اتنی زیادہ درآمدات ہوں۔ انھوں نے اس شعبے سے اپیل کی کہ وہ مختلف خدمات میں ہندوستانیوں کی مدد لیں اور صحیح معنوں میں تجربہ حاصل کرنے اور صلاحیت سازی کے ذریعے ان کی ہنرمندیوں کو نکھارنے میں مدد کریں۔
نائب صدر جمہوریہ ہند کا سکریٹریٹ
زمینی سائنس کی وزارت کے عہدیداروں نے آندھرا پردیش کے نلور میں واقع سمندری تحقیق کے ادارے کے لئے این آئی او ٹی سے متعلق حیثیت سے نائب صدر کو مطلع کیا
نئی دہلی،18؍ستمبر،نائب صدر جمہوریہ ہند جناب ایم وینکیا نائیڈو نے سائنس اور ٹیکنالوجی کے مرکزی وزیر ڈاکٹر ہرش وردھن کو مشورہ دیا ہے کہ وہ آندھرا پردیش کے نلور ضلع میں تھوپی لیپلم میں سمندری ٹیکنالوجی کے قومی ادارے  کے نئے تحقیقی مرکز کے قیام میں تیزی لائیں۔
نائب صدر جمہوریہ نے آندھرا پردیش میں ترقیاتی پروجیکٹوں کے بارے میں جانکاری حاصل کرتے ہوئے اس بات کو نوٹ کیا کہ تحقیقی مرکز کے قیام کے لئے پیش رفت قانونی رکاوٹوں کی وجہ سے بہت ہلکی رفتار سے ہورہی ہے۔ انہوں نے اس بارے میں فوری طور پر مرکزی وزیر جناب ہرش وردھن سے بات کی۔
بعد میں زمینی سائنس کی وزارت کے سکریٹری ڈاکٹر ایم را جیون اور زمینی سائنس کی وزارت میں مشیر ڈاکٹر ایم پی واکڈی کار نے نائب صدر جمہوریہ سے ملاقات کی اور انہیں اس پروجیکٹ کی صورت حال کے بارے میں مطلع کیا۔
عہدیداروں نے نائب صدر جمہوریہ ایم وینکیا نائیڈو کو بتایا کہ مجوزہ ادارے کے لئے 97.37 ایکڑ زمین تحویل میں لی گئی ہے اور مقررہ زمین کے کچھ حصوں پر مقدمے کی وجہ سے اس عمل میں تاخیر ہوئی ہے۔ نائب صدر جمہوریہ نے نلور ضلع کے کلکٹر سے بھی گفتگو کی اور ان سے کہا کہ وہ قانونی مسائل کو جلد از جلد حل کریں۔ انہوں نے زمینی سائنس کی وزارت سے بھی کہا کہ وہ ادارے کے قیام کے عمل میں تیزی لائیں۔
سمندر پر 250 کروڑ روپے کی لاگت سے اس جدید ترین مرکز کا سنگ بنیاد 25 اپریل 2016 کو سائنس اور ٹیکنالوجی کے مرکزی وزیر جناب ہر ش وردھن نے رکھا تھا۔ اس موقع پر اس وقت کے شہری ترقی کے مرکزی وزیر ایم وینکیا نائیڈو اور وزیر اعلیٰ این چندرا بابو نائیڈو بھی موجود تھے ۔
اس تنصیب کی طویل مدتی ترقی کو پیش نظر رکھتے ہوئے ایک طویل مدتی ماسٹر پلانگ پہلے ہی مکمل کرلیا گیا ہے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-4218
(Visitor Counter : 55
وزیراعظم کا دفتر
وزیراعظم نے تمام ممبران ، پارٹیوں اوران کے رہنماؤں پرزوردیاکہ وہ راجیہ سبھا میں آئینی بل 2023کی حمایت کریں
‘‘اس بحث کا ہرلفظ پارلیمنٹ کے ہمارے آئندہ سفرمیں ہم سبھی کے لئے کارآمدہوگا’’
‘‘اس بحث میں تمام سیاسی پارٹیو ں کاجذبہ ملک کے عوام میں نئی خود اعتمادی کی شمع روشن کرےگا
وزیراعظم نے راجیہ سبھا میں آئینی بل 2023 پربحث کااختتام کرتے ہوئے تبصرہ کیاکہ گذشتہ دو دنوں سے دونوں ایوانوں میں نتیجہ خیز بحث ومباحثہ جاری ہے ، جہاں تقریبا 132عزت مآب ممبران نے اپنی رائے کا اظہارکیا۔ ‘‘اس بحث میں ہرایک لفظ کی اپنی اہمیت اورمعنویت ہے ۔ ’’وزیراعظم نے یہ کہتے ہوئے واضح کیاکہ یہ بامعنی بحث ملک کے آنے والے پارلیمانی سفرمیں انتہائی کارآمدہوگی ۔
بل کے لئے ایوان کے ممبران کی حمایت کااعادہ کرتے ہوئے وزیراعظم نے ان کا شکریہ اداکیااورکہا ‘‘یہ جذبہ ملک کے عوام میں ایک نئی خود اعتمادی کی شمع روشن کرے گا اور تمام ممبران اور تمام سیاسی پارٹیوں نے انتہائی اہم کرداراداکیا۔ ’’انھوں نے زوردیکرکہاکہ ایسا نہیں ہے کہ اس بل کے پاس ہونے سے خواتین کی طاقت کو صرف ایک خصوصی احترام حاصل ہورہاہے ، بلکہ اس بل کے تئیں تمام سیاسی پارٹیوں کی مثبت سوچ کے ذریعہ ہمارے ملک کی خواتین کی طاقت میں ایک نئی توانائی پیداہورہی ہے ۔ انھوں نے مزید کہاکہ یہ بل ہندوستان کے روشن مستقبل کی ضمانت بنے گا کیونکہ ان کی یہ قیادت کو آگے بڑھائے گا اور نئے اعتماد کے ساتھ ملک کی تعمیر میں تعاون کرے گا۔
اپنے خطاب کااہتمام کرتے ہوئے وزیراعظم نے فکرانگیز بحث کے دوران ظاہرکئے گئے جذبات کے لئے اظہارتشکرکیااور ایوان بالاپرزوردیاکہ وہ متفقہ ووٹنگ کے ذریعہ اس بل کو منظورکرے ۔
سماجی انصاف اور تفویض اختیارات کی وزارت
بیجوں سے متعلق اسکیم کا نفاذ
سماجی انصاف اور تفویض اختیارات کی وزارت ڈی این ٹی کی ترقی اور بہبود کےلئے ڈی این ٹی  کو اقتصادی طورپر بااختیار بنانے کے لئے ایک اسکیم نافذ کررہی ہے۔اس بات کو یقینی بنانے کےلئے کہ اس اسکیم کا فائدہ حقیقی ہدف والے مستفدین تک پہنچے،وزارت نے ستمبر 2022 میں بیجوں کےلئے درخواستیں طلب کرنے کےلئے پورٹل بھی تیار کیا اور کھولا ہے۔پورٹل پردستیاب تقریباً 4700 درخواستیں پورٹل سے نکالی گئیں ہیں اور تصدیق کےلئے ریاستی حکومتوں کو بھیجی گئی ہیں۔
سماجی انصاف اور تفویض اختیارات کے محکمہ میں ایسی کوئی معلومات دستیاب نہیں ہے۔
یہ معلومات سماجی انصاف اور تفویض اختیارات کی ریاستی وزیر محترمہ پرمیتا بھومک نے آج لوک سبھا میں ایک تحریری جواب میں دی۔
وزیراعظم کا دفتر
وزیراعظم نے پتراتو، جھارکھنڈ میں صاف پانی سپلائی کرنے سے متعلق کوششوں کی ستائش کی
وزیراعظم ، جناب نریندرمودی نے پتراتو ، جھارکھنڈ میں پینے کا صاف پانی سپلائی کرنے سے متعلق کوششوں کی ستائش کی ہے ۔
جھارکھنڈ میں پتراتو کے مقام پر 50کروڑروپے کی لاگت سے پانی صاف کرنے کے ایک پلانٹ اورپانی کے ایک ٹاور کی تکمیل کے بارے میں ہزاری باغ کے رکن پارلیمنٹ جناب جینت سنہا کاایک ٹوئیٹ ساجھاکرتے ہوئے وزیراعظم نے ٹوئیٹ کیا:
‘‘بہت ہی سراہنیہ پریاس !سووچھ پانی کی یہ سویدھا جھارکھنڈ میں پتراتو کی ہماری ماتاؤں اوربہنوں کے جیون کو بہت آسان بنانے والی ہے ۔ ’’
شمال مشرقی ریاستوں کی ترقی کی وزارت
ایلانگ نیچرل ریسورس مینجمنٹ گروپ  کے ایک سرگرم رکن کی کامیابی کی کہانی جسے شمال مشرقی خطے کی وزارت کے تحت تیسرے نرکورمپ پروجیکٹ نے فروغ دیا ہے
این ای آر سی او آر ایم پی، چُرا چاندپور ضلع، منی پور
ڈی ویسن گاؤں سے تعلق رکھنے والی 43 سالہ محترمہ لہنگاکھوہوئی تیسرے نرکورمپ پروجیکٹ کے تحت ایلانگ کے نیچرل ریسورس مینجمنٹ گروپ  کی ایک فعال رکن ہیں۔ وہ اپنے خاوند اور پانچ بچوں کے ساتھ رہتی ہیں۔ اُن کا تعلق گاؤں کے غریب ترین گھرانے سے ہے۔ اگرچہ زیادہ تر گھرانے زراعت سے وابستہ ہیں، وہ بُنائی کرکے روزی کماتی ہیں اور اپنے کنبے کی کفالت کرنے کی متحمل ہیں۔ خام مال کی خریداری کے لئے چونکہ فنڈز کی ضرورت ہوتی ہے، اس لئے بُنائی کے چکر کے بعد کام جاری رکھنا ایک بڑا چیلنج ہے۔ مزیدیہ کہ لوم پرانا ہونے کی وجہ سے توقع کے مطابق کام آگے نہیں بڑھ سکا ہے۔ اس خاص سبب سے وہ اپنا کام جاری نہیں رکھ پائیں اور مرحلہ وار دوسروں کی طرح کاشت کاری میں لگ گئیں۔
جب نرکورمپ پروجیکٹ شروع ہوا تو انہوں نے 2014 میں اپنے گاؤں میں اس کا حصہ بنیں، انہیں اُن کی مہارت اور ماضی کے تجربے کی وجہ سے ہینڈ لوم سے فائدہ اٹھانے والی خاتون کے طور پر منتخب کیاگیا ۔ پراجیکٹ کے تحت نیچرل ریسورس مینجمنٹ گروپ کے ذریعے اُنہیں 15,000 روپے کی امداد دی گئی تاکہ وہ اپنے لوم کے کاروبار کو دوبارہ شروع کرسکیں۔ ملنے والی رقم سے اُنہوں نے ایک نیا لوم اور اس کے لوازمات خریدے۔ اب وہ بغیر کسی مالی رکاوٹ کے اپنے کاروبار میں بڑھ چڑھ کر حصہ لیتی ہیں اور اپنے کاروبار کو سنبھالنے کے لئے پیسے بھی بچا سکتی ہے۔وہ اپنے اس کاروبار سے ہر ماہ تقریباً 7000 روپے کما سکتی ہیں اور اس اضافی آمدنی سے وہ اسکول جانے والے اپنے دو بچوں کو پال پوس سکتی ہیں۔ انہوں نے ایک نیا چولہا اور الماری بھی خرید لی ہے۔ وہ انتہائی شکر گزار ہیں کہ اب وہ اپنے کنبے کی بہتر طریقے سے دیکھ بھال کر سکتی ہیں اور اس کام سے انہیں اِس رُخ پر مدد مل سکتی ہے۔